b'\n_START_ARTICLE_\nRuleta (krivulja)\n_START_PARAGRAPH_\nRuleta je v diferencialni geometriji krivulj posebna vrsta krivulje, ki posplo\xc5\xa1uje cikloide, epicikloide, hipocikloide, trohoide in involute.  _NEWLINE_Krivulja nastane tako, da se to\xc4\x8dka (imenujemo jo pol ali generator), ki le\xc5\xbei na dani krivulji vrte\xc4\x8di se brez drsenja giblje vzdol\xc5\xbe druge nepremikajo\xc4\x8de se krivulje. Primer je prikazan na desni sliki. Stalna krivulja je prikazana z modro barvo. Vrte\xc4\x8da se krivulja je prikazana z zeleno barvo. Nastala krivulja \xe2\x80\x93 ruleta \xe2\x80\x93 je rde\xc4\x8de obarvana. V tem primeru smo dobili Dioklesovo cisoido . _NEWLINE_Podoben na\xc4\x8din nastanka se uporablja pri krivulji, ki jo imenujemo gliseta. To pa je krivulja, ki jo opi\xc5\xa1e to\xc4\x8dka na dani krivulji, ki drsi vzdol\xc5\xbe dveh (lahko tudi ve\xc4\x8d) krivulj.'